ལས་ཁུངས་འདིས་ཚན་རིག་པ་དང་བཟོ་སྐྲུན་པ།དེ་བཞིན་འཕྲུལ་རིག་པ་སོགས་ལས་མི་སྟོང་ཕྲག་མང་པོར་ལས་ཀ་སྤྲོད་ཀྱི་ཡོད་པ་དང་གོང་འཁོད་ལྷན་ཁང་སོ་སོའི་ཡན་ལག་ལས་ཁུངས་ཨ་རིའི་རྒྱལ་ཁམས་ཡོངས་སུ་ཁྱབ་སྟེ་ཡོད།དཔེར་ན།ཕོ་ལོ་རི་ཌ་མངའ་སྡེའི་ནང་ཡོད་པའི་མེ་རི་ཊ་གླིང་ཕྲན་དུ་རྟེན་གཞི་བྱས་པའི་ཀེ་ནེ་ཌི་བར་སྣང་ལྟེ་གནས་དང༌།ཊེག་སེ་སི་མངའ་སྡེའི་ནང་རྟེན་གཞི་བྱས་པའི་བྷི་ཇོན་སོན་བར་སྣང་ལྟེ་གནས།མེ་རི་ལན་ཌ་མངའ་སྡེའི་ནང་རྟེན་གཞི་བྱས་པའི་གྷོལ་བར་ཊ་བར་སྣང་འཕུར་སྐྱོད་ལྟེ་གནས།ཨ་ལ་བྷ་མ་མངའ་སྡེའི་ཇོར་ཇ་མར་ཤལ་བར་སྣང་འཕུར་བསྐྱོད་ལྟེ་གནས་བཅས་ཡིན།